Oficialusis leidinys L 149 , 17/06/2003 p. 0015 - 0017



Komisijos reglamentas (EB) Nr. 1029/2003 2003 m. birželio 16 d. iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1] su paskutiniais pakeitimais, padarytais Komisijos reglamentu (EB) Nr. 739/2002 [2], ypač į jo 6, 7 ir 8 straipsnius, kadangi: (1) Pagal Reglamentą (EEB) Nr. 2377/90 turi būti laipsniškai nustatomi visų farmakologiškai aktyvių medžiagų, Bendrijoje naudojamų veterinariniuose vaistuose, kurie skiriami maistui skirtiems gyvūnams, didžiausi likučių kiekiai. (2) Didžiausi likučių kiekiai turėtų būti nustatomi tik išstudijavus Veterinariniame vaistų komitete visą svarbią informaciją apie atitinkamos medžiagos likučių saugą gyvūninės kilmės produktų vartotojui ir likučių įtaką pramoniniam maisto produktų perdirbimui. (3) Nustatant didžiausius veterinarinių vaistų likučių kiekius gyvūninės kilmės maisto produktuose, būtina apibrėžti gyvūnų, kuriuose gali būti likučių, rūšis, kiekius, kurių gali būti atitinkamuose veterinarinių vaistų gavusio gyvūno mėsos audiniuose (tikslinis audinys) ir likučio, kuris yra svarbus likučių monitoringui, kilmę (likučio žymeklis). (4) Likučių kontrolei, kaip numatyta atitinkamuose Bendrijos teisės aktuose, paprastai turėtų būti nustatomi didžiausi likučių kiekiai tiksliniuose kepenų arba inkstų audiniuose. Tačiau tarptautinei prekybai pateikiamos skerdenos dažnai būna be kepenų ir be inkstų, taigi visada turėtų būti nustatomi didžiausi likučių kiekiai raumenyse arba riebaliniuose audiniuose. (5) Taip pat turi būti nustatomi veterinarinių vaistų, kurie skiriami dedekliams paukščiams, gyvūnams laktacijos laikotarpiu arba naminėms bitėms, didžiausi likučių kiekiai kiaušiniams, pienui arba medui. (6) Cipermetrinas turėtų būti įrašytas į Reglamento (EEB) Nr. 2377/90 I priedą. (7) Acetilsalicilo rūgštis, DL-lizino acetilsalicilatas, kalcio karbasalatas ir natrio acetilsalicilatas turėtų būti įrašyti į Reglamento (EEB) Nr. 2377/90 II priedą. (8) Prieš įsigaliojant šiam reglamentui turėtų būti skiriamas atitinkamas laikotarpis, per kurį valstybės narės galėtų padaryti korekcijas, kurių gali prireikti leidimams pateikti konkrečius veterinarinius vaistus į rinką, išduotiems pagal Europos Parlamento ir Tarybos direktyvą 2001/82 [3], atsižvelgiant į šio reglamento nuostatas. (9) Šiame sprendime numatytos priemonės atitinka Veterinarinių vaistų nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2377/90 I ir II priedai keičiami taip, kaip išdėstyta šio reglamento priede. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis pradedamas taikyti 60 dieną po jo paskelbimo. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. birželio 16 d. Komisijos vardu Erkki Liikanen Komisijos narys [1] OL L 224, 1990 8 18, p. 1. [2] OL L 106, 2003 4 29, p. 9. [3] OL L 311, 2001 11 28, p. 1. -------------------------------------------------- PRIEDAS A. Reglamento (EEB) Nr. 2377/90 I priedas keičiamas taip: 2. Medžiagos, veikiančios parazitus 2.2. Medžiagos, veikiančios ektoparazitus 2.2.3. Piretroidai "Farmakologiškai aktyvi medžiaga(-os) | Likučių žymekliai | Gyvūnų rūšys | DLK | Tiksliniai audiniai | Cipermetrinas | Cipermetrinas (izomerų suma) | Lašišinės žuvys | 50µg/kg | Raumenys ir oda natūraliomis proporcijomis" | B. Reglamento (EEB) Nr. 2377/90 II priedas keičiamas taip: 2. Organiniai junginiai "Farmakologiškai aktyvi medžiaga (-os) | Gyvūnų rūšys | Acetilsalicilo rūgštis | Visos maistui skirtos rūšys, išskyrus žuvis | DL-lizino acetilsalicilatas | Visos maistui skirtos rūšys, išskyrus žuvis | kalcio karbasalatas | Visos maistui skirtos rūšys, išskyrus žuvis | natrio acetilsalicilatas | Visos maistui skirtos rūšys, išskyrus žuvis | --------------------------------------------------